123 



at de opfatter Spektret ganske som det farveblinde Menneske, 

 og de har derfor næppe nogen Forestilling om Farver. (Det 

 maa dog tilføjes, at Nethindens Sanseceller frembyder paafal- 

 dende indbyrdes Forskelligheder hos Hajer, Ganoider og Ben- 

 fisk.) Forsøg blev desuden foretaget med Padder (Salamander 

 og Tudse), med Krybdyr (mest Skildpadder), med Fugle (Høns 

 og Duer) og med Aber. Og de udførtes saaledes, at eftertragtede 

 hvide Fødeæmner, som tillige kunde bevæges, blev anbragt i en 

 Række paa matsort Underlag og dernæst belyst med Spektret, 

 saa at de hvide Genstande altsaa fik Farverne Rødt, Orange, 

 Gult, Grønt, Blaat og Violet med alle de mellemliggende Farve- 

 overgange. 



Det viste sig nu, at Padder og Aber opfattede Spektret gan- 

 ske som et normalt, farvefølsomt Menneske gør det, medens 

 Krybdyr og Fugle begge saa Spektret nogenlunde ens, men be- 

 tydelig forkortet henimod den blaa Ende, saa at deres Syn alt- 

 saa fjærnede sig ret betydeligt fra vor Opfattelse. En Høne tog 

 hurtigt al den Føde, der var belyst af Rødt, Gult og Grønt, lidt 

 tøvende det Grønligtblaa , men lod de blaagrønne, blaa og vio- 

 lette Riskorn urørte. Disse kunde den ikke se, uagtet de er 

 ganske tydelige for vort Blik. Det Ultrarøde kunde den, lige- 

 som vi, heller ikke opfatte. Skildpadden formaaede at se det 

 Gule og Røde, dog ikke det Ultrarøde, men Spektret var lidt 

 kortere for den end for Hønen, idet den ikke kunde faa Øje 

 paa det med Grønt belyste, ligesaalidt som det Blaa og Violette. 

 Hess gjorde ogsaa talrige Forsøg for at maale den opfattede Lys- 

 styrke, og disse bekræftede de andre. 



Hos de Høns, som Hess undersøgte, var de røde Oljekugler 

 i Tappene forholdsvis sparsomme, de gule og grøngule derimod 

 talrige. Hos Skildpadderne fandtes overvejende røde og orange, 

 forholdsvis faa gule og kun enkelte grønne. Han mener derfor, 

 at Hønsene ser deres Omgivelser, omtrent som vi vilde gøre det 

 gennem et svagt rødgult Glas, medens Skildpaddernes Syn er, 

 som om der var et noget mørkere, mere rødhgt Glas for vort 

 Øje. Disse Forsøg synes at vise et ret intimt Slægtskab i Net- 

 hindens Bygningselementer mellem Krybdyr og Fugle. — Det 

 ser ogsaa ud, som om Hønsefuglene foretrækker de omtalte Far- 

 ver hos deres egne, idet Rødt, Gult og Brunt jo er fremherskende 

 i deres Fjerdragt. Skildpaddernes Rygpanser er ofte brunt og graat, 

 men der gives dog ogsaa adskillige Arter, hvor Rødt, Orange, 



